ມີຄວາມເຫັນຂັດແຍ້ງກັນ ກ່ຽວກັບຜົນຮັບ ຂອງການຈັດງານແຂ່ງຂັນ ໂອລິມປິກ (ສະໄລດ໌ກັບວີດີໂອ)
ສະໜາມ​ກິລາ​​ ແລະ​ບ່ອນ​ແຂ່ງຂັນ​ຕ່າງໆນັ້ນ ​ເປັນ​ທີ່ໜ້າ​ປະ​ທັບ​ໃຈ ​ແຕ່​ກໍ​ມີຄວາມ​ເປັນ​ຫ່ວງ ​ກ່ຽວ​ກັບ​ຄ່າ​ໃຊ້​ຈ່າຍ​ທີ່ແພງຫລາຍນັ້ນ.
ງານແຂ່ງຂັນກີລາໂອລິມປິກ ທີ່ຈະມີຂຶ້ນ ຢູ່ນະຄອນຫລວງລອນດອນ ປະເທດອັງກິດ ໃນທ້າຍເດືອນໜ້ານີ້ ນັບວ່າເປັນການຈັດງານທີ່ແພງຫຼາຍງານນຶ່ງ ງົບປະມານຂອງລັດຖະບານອັງກິດ ສໍາລັບການກໍ່ສ້າງສະຖານທີ່ ແລະໃຊ້ຈ່າຍໃນວຽກງານບໍລິຫານຕ່າງໆ ທີ່ຕັ້ງໄວ້ຢ່າງເປັນທາງ ການນັ້ນແມ່ນມີຈໍານວນ 15 ພັນລ້ານໂດລາ ເຖິງແມ່ນການປະເມີນບາງອັນ ບົ່ງຈໍານວນສູງ ກວ່ານັ້ນກໍຕາມ ຄະນະກໍາມະການຈັດງານແມ່ນມີງົບປະມານຕ່າງຫາກ ຈໍານວນປະມານ 3 ພັນລ້ານໂດລາ ຊຶ່ງຈະໄດ້ມາຈາກລາຍໄດ້ຈາກການຂາຍປີ້ ຈາກພວກອຸບປະຖໍາ ແລະແຫລ່ງເອກະຊົນອື່ນໆ ແຕ່ ຜູ້ສື່ຂ່າວວີໂອເອ Al Pessin ລາຍງານມາຈາກລອນດອນວ່າ ມັນເປັນການຍາກ ທີ່ຈະຄໍານວນໄດ້ວ່າ ງານແຂ່ງຂັນໂອລິມປີກຄັ້ງນີ້ ຈະຄຸ້ມຄ່າຫຼືບໍ່? ສະໜາມກິລາແລະບ່ອນແຂ່ງຂັນຕ່າງໆຂອງສວນໂອລິມປິກນັ້ນເປັນທີ່ໜ້າປະທັບໃຈ ແລະ ບໍ່ຕ້ອງສົງໃສວ່າ ມັນເປັນງານສະແດງທີ່ຍິ່ງໃຫຍ່ທີ່ສຸດກໍວ່າໄດ້ ແຕ່ກໍມີຄວາມເປັນຫ່ວງກ່ຽວ ກັບຄ່າໃຊ້ຈ່າຍກັນຢູ່ Jonathan Edwards ອະດີດນັກກິລາໂອລິມປິກຫຼຽນຄໍາຊາວອັງກິດ ແລະສະມາຊິກຄະນະ ກໍາມະການຈັດງານແຂ່ງຂັນປະຈໍາລອນດອນ ກ່າວວ່າ ພວກທີ່ເປັນຫ່ວງກ່ຽວກັບຄ່າໃຊ້ຈ່າຍ ຂອງງານແຂ່ງຂັນນີ້ ແມ່ນບໍ່ໄດ້ຄິດເຖິງ ພາບລວມທີ່ໃຫຍ່ກ່ວານັ້ນເລີຍ ທ່ານ ເອັດເວີດສ ກ່າວວ່າ: ທ່ານ ເອັດເວີດສ ກ່າວຕື່ມວ່າ ນອກນີ້ແລ້ວ ການກໍ່ສ້າງສະໜາມກິລາ ຫຼື ການພັດທະນາ ປັບປຸງທີ່ກ່ຽວຂ້ອງຕ່າງໆ ໃນເຂດກໍ້າຕາເວັນອອກຂອງກຸງລອນດອນນັ້ນ ຍັງຈະສ້າງຜົນ ປະໂຫຍດດ້ານເສດຖະກິດໄລຍະຍາວໃຫ້ແກ່ຕົວເມືອງ ແລະອັງກິດທັງໝົດນັ້ນນໍາ ແຕ່ບໍ່ ເປັນເລຶ່ອງແປກທີ່ມີການອະພິປາຍ ຖົກຖຽງກັນຢ່າງຫລວງຫລາຍ ກ່ຽວກັບເລື່ອງນີ້ Julian Cheyne ເປັນແກນນໍາຄົນນຶ່ງຂອງພວກນັກເຄື່ອນໄຫວຕໍ່ຕ້ານກິລາໂອລິມປິກ ທີ່ຕຶກອະພາດເມ້ນທີ່ລາວອາໄສຢູ່ນັ້ນ ຖືກມ້າງລົງເພື່ອໃຊ້ເປັນພື້ນທີ່ສ້າງສວນໂອລິມປິກ ລາວເວົ້າວ່າ: ໃນຈຸດໃດຈຸດນຶ່ງລະຫວ່າງການກ່າວຫາຕ່າງໆນາໆຂອງພວກນັກເຄື່ອນໄຫວ ແລະຄໍາໝັ້ນ ສັນຍາຂອງເຈົ້າໜ້າທີ່ນັ້ນ ມັນຈະຕ້ອງມີຂໍ້ປານີປານອມກັນທີ່ໜຽວແໜ້ນ ບາງເທື່ອອາດຈະ ຢູ່ທີ່ໂຮງຮຽນສອນການທ່ອງທ່ຽວຂອງມະຫາວິທະຍາໄລ Bournemouth ບ່ອນທີ່ພວກເຮົາ ໄດ້ພົບສາສະດາຈານ Adam Blake ທີ່ກ່າວວ່າ: ແຕ່ສາສະດາຈານ ເບຣກ ກໍຮັບຮູ້ວ່າ ຜົນປະໂຫຍດໃຫຍ່ທີ່ສຸດທີ່ເປັນໄປໄດ້ນັ້ນ ຈະເຫັນກັນຢູ່ ໃນອະນາຄົດ ເພາະສະນັ້ນມັນກໍມີຄວາມບໍ່ແນ່ນອນຫລາຍທີ່ສຸດຄືກັນ ທ່ານ ເບລກ ກ່າວອີກວ່າ: ທ່ານ Colin Grannell ເຈົ້າໜ້າທີ່ບໍລິຫານບໍລິສັດບັດສິນເຊື່ອ ວິຊາ ທີ່ເປັນຜູ້ອຸບປະຖໍາກິລາ ໂອລິມປິກມາດົນນານແລ້ວນັ້ນ ເຊື່ອໃນສິ່ງທີ່ເອີ້ນວ່າ halo effect ຫລືຜົນສະທ້ອນຕາມມາ ຈາກລັດສະໝີ ແລະເວົ້າວ່າ ທ່ານເຫັນຜົນກະທົບຂອງມັນ ຕໍ່ລູກຄ້າຂອງທ່ານຫຼາຍລ້ານຄົນ ທ່ານ ແກຣນແນລ ກ່າວຕໍ່ໄປວ່າ: ແຕ່ກໍບໍ່ມີການຮັບປະກັນໃດໆກ່ຽວກັບຜົນປະໂຫຍດຈາກລັດສະໝີໂອລິມປິກ ໃນແງ່ຂອງ ທຸລະກິດການທ່ອງທ່ຽວແລະການຄ້າທີ່ເພີ່ມຂຶ້ນໃນຫຼາຍໆປີ ໃນອະນາຄົດນັ້ນ ແລະຜ່ານມາ ບັນດາເມືອງຕ່າງໆທີ່ເຄີຍເປັນເຈົ້າພາບຈັດງານກີລາໂອລິມປິກ ກໍແມ່ນບໍ່ເຄີຍໄດ້ຮັບສິ່ງນັ້ນ ຈັກເທື່ອ